## Samarbejdsaftale mellem XXXX Kommune i Syddanmark og Regionen

Region Syddanmark og XXX kommune indgår hermed samarbejde om projektet ”implementering og udbredelse af forløbsprogrammer for børn og unge med psykiske lidelser i Region Syddanmark”.

I Syddanmark er der i det tværsektorielle samarbejde en fælles ambition om at udvikle samarbejdet på børne- og ungeområdet til et højere niveau.

### Formål

Projektet har til formål,

at sikre en tidlig opsporing og forebyggelse indenfor såvel sundhedsområdet som børne- og ungepsykiatri- og socialområdet[[1]](#footnote-1), så barnet / den unge får hurtig og relevant hjælp i nærmiljøet.

at sikre en tidlig opsporing og forebyggelse af psykisk sårbare børn og unge, så de får hurtig hjælp i nærmiljøet. Desuden at styrke samarbejdet mellem de involverede aktører i region og kommunerne, således at der er fokus på, hvad det enkelte barn har brug for, for at kunne bevare tilknytningen til hverdagslivet.

Udbrede kendskab til de tre forløbsprogrammer blandt alle relevante aktører med særligt fokus på følgende:

* Skærpe frontpersonalets opmærksomhed og evne til at handle på tegn på mistrivsel
* Styrke kommunernes kompetencer til at foretage den faglige vurdering og tidlige indsats i henhold til trin 2 i forløbsprogrammerne
* Understøtte den relationelle koordinering på tværs af faggrupper og sektorer, herunder med særligt fokus på hvordan der samarbejdes og kommunikeres omkring børn og unge
* Øge opmærksomheden på eksisterende hjælpeværktøjer til såvel fagprofessionelle som borger/patienter og pårørende.

### Målgruppe for samarbejdsaftalen

Målgruppen for dette projekt er børn og unge (0-17 år) med mistrivsel og/eller lettere psykiske problemstillinger, som ikke har behov for en indsats i børne- og ungdomspsykiatrien, men har behov for at der bliver handlet i nærmiljøet. I projektansøgningen vægtes særligt fokus på forløbsprogrammernes trin 1 og 2, dvs. på forebyggelse og tidlig opsporing af børn og unge med mistrivsel. Derudover fokuseres på forløbsprogrammernes trin 3, idet indgangene til den diagnosespecifikke behandling tydeliggøres ved hjælp af kompetenceudvikling af de relevante fagpersoner samt videreudvikling af den relationelle koordinering. I forlængelse af ovenstående er de særlige målgrupper for projektet således frontpersonalet (dem, der skal opspore børn og unge), samt de specialiserede indsatser (PPR, AKT, Sundhedsplejen, børne- og unge somatikken og psykiatrien mv.).

### Rollefordeling

Der ansættes en deltidsprojektleder i regi af Tværsektorielt samarbejde i Region Syddanmark. Projektlederen har det overordnede ansvar for projektet og fremdriften heraf. Projektlederen har til opgave at lede projektet ud fra ansøgningen, projektbeskrivelsen og budgettets rammer.

### Ledelse

Arbejdet er forankret i Følgegruppen for Forebyggelse i regi af Sundhedsaftalen. For at sikre størst mulig fælles engagement og ejerskab, vil der blive nedsat en arbejdsgruppe til at sikre arbejdets fremdrift i implementeringen, forankring af arbejdet og samarbejdet med de lokale Samordningsfora (SOFer). Der foreligger særskilt kommissorium herfor.

Arbejdsgruppens medlemmer:

* Borger/patient og pårørende repræsentation
* 2 fra almen praksis
* 5 fra regionen (2 fra somatikken, 2 fra psykiatrien, 1 formand)
* 5 fra kommunerne (1 fra sundhedsplejen, 1 fra PPR, 1 fra skoleområdet, 1 fra myndighedsområdet og 1 formand)
* Projektleder (sekretariatsbetjening)
* Ad hoc deltager

### Samarbejdsaftalens periode

Samarbejdsaftalen er gældende fra 1. september 2018 til 31. december 2020. Samarbejdsaftalen kan under hele perioden justeres ved indgåelse af ny aftale.

Både xxx kommune og Psykiatrien i Region Syddanmark forpligter sig til at medfinansiere projektet med frikøb af medarbejdere i forbindelse med kompetenceudvikling og netværksmøder, herunder transporten til aktiviteterne.

### Godkendt aftale

Nuværende aftale er godkendt af følgende parter:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kommune, Dato & underskrift

­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato & underskrift

Konstitueret afdelingschef Kurt Æbelø, Region Syddanmark

1. Den tværsektorielle samarbejdsaftale på børn og ungeområdet blev godkendt af Sundhedskoordinationsudvalget på møde 8. februar 2019, og indeholder en række faglige forpligtelser for kommuner, region og almen praksis. Implementeringen af aftalen og de faglige forpligtelser skal ske i samspil med implementeringen af de tre forløbsprogrammer på børne- og ungeområdet, som Sundhedsstyrelsen kom med i 2018. Det drejer sig om forløbsprogrammerne for spiseforstyrrelser, ADHD og angst/depression. [↑](#footnote-ref-1)